DE  SUCCO  ENTERICO. 


DISSERTATIO  INAUGURALIS  PHYSIOLOGICA 

§UAM 

CONSENSU  ET  AUCTORITATE 

GRATIOSI  MEDICORUM  ORDINIS 

IIV 

UNIVERSITATE  EITERARUM  CAESAREA 
P©MPATEI§I 

AD  GRADUM 
RITE  ADIPISCENDUM 

LOCO  CONSUETO  PUBLICE  DEFENDET 
AUCTOR 

1 tohertus  Zander, 

RICrENSfS. 


MITAVIAE, 

Sumptibus  G.  A.  Retjieri. 


MDCCCL. 


Imprimatur 

haec  dissertatio,  ea  tamen  conditione,  ut  simulae  typis  fuerit  excusa, 
quinque  ejus  exempla  tradantur  collegio  ad  libros  explorandos  con- 
stituto. 

Dorpati  Livon.  die  XXX.  mens.  Maji  a.  1850. 

Dr.  Ilidder. 

ord.  med.  h.  t.  Decanus. 


(X..  S.) 


PRO(EMIUM. 


Processus  concoctionis,  unus  ex  processibus  organismi 
longe  gravissimis,  postremis  praesertim  bis  decenniis  a phy- 
siologis  satius  exploratus  et  pervestigatus  est,  quum  ad 
hoc  tempus  tam  exigua  ejus  cognitio,  quam  diversae  de 
illo  fuerint  sententiae,  eaeque  recentiore  tempore  adeo  mu- 
tatae sint.  Quamquam  vero  negari  non  potest,  quin  con- 
tinuatis disquisitionibus  acerrimis  virorum  illustrium  hac 
nostra  aetate  notitia  de  ea  re  accuratior  percrebruerit, 
eventus  tamen  illarum  adhuc  parum  sufficiunt  ac  multa 
restant,  quae  desiderentur.  Nam  et  experimenta,  quae  in- 
stituerunt viri  illi,  et  sententiae,  in  quas  adducti  sunt,  in 
multas  etiam  quotidie  dubitationes  incurrunt,  neque  raro  ab 
adversariis  diversis  vehementer  impugnantur.  Ut  vero  in 
universum  de  concoctione,  ita  praecipue  de  succu  enterico 
etiamnunc  exigua  nobis  est  scientia  : qui  succus  utrum  et 
idem  in  succis  digestivis  habeatur,  i.  e.  vis  alimenta 
solvendi  ei  insit  nec  ne,  adhuc  exploratum  non  est. 

In  universitatis  nostrae  instituto  physiologico  proximo 
tempore  processui  concoctionis  acrior  adversa  est  animi 
intentio;  succi  digestivi,  qui  dicuntur,  uti  saliva,  succus 
gastricus,  succus  pancreaticus,  bilis  separatim  perquisita  et 
tractata  sunt;  supererat  succi  enterici  disquisitio,  ut  tota 

imago  processus  concoctionis  magis  perspicua  redderetur. 
Oua  de  causa  et  quod  disquisitionibus  antehac  institutis 
minime  idoneis  scientia  hujus  secreti  manca  apparuit  et  im- 
perfecta, consilio  et  auctoritate  prof.  illustr.  Bidderi 
adductus  sum,  ut  succum  entericum  mihi  eligerem  , quem 
diligentius  disquirerem  et  explorarem. 

In  hac  commentatione  mea  ex  experimentis,  quae  plu- 
rima in  animalibus  institui,  deductos  eventus  atque  senten- 
tias proposui:  qua  in  re,  omissa  glandularum  intestinalium 
descriptione , rationem  potissimum  physiologicam  secutus 
sum,  hoc  enisus,  ut  officium,  quod  succus  entericus  in 
tractu  intestinali  expleret,  quam  maxime  cognitum  haberem. 

Ad  haec  experimenta  animalia  carnivora  adhibui,  ex 
iisque  maxime  feles  delegi,  non  solum  quod  hae  plurimae 
mihi  praesto  erant,  sed  etiam  quod  magni  mea  intererat,  ut 
in  hoc  genere  animalium  ex  largiore  demum  usu  certas 
leges  statuerem  de  modo  ac  ratione,  qua  experimenta,  quae 
initio  rebus  adversis  saepius  turbabantur,  quam  opportunis- 
sime et  proposito  convenientissime  instituerentur.  Nec  non 
in  nonnullis  etiam  canibus  posthac  eadem  experimenta  facta 
sunt  quae  in  felibus. 

Non  possum  denique,  quin  hoc  loco  gratias  maximas 
tribuam  praeceptori  veneratissimo  prof.  cl.  Biddero,  qui 
in  disquisitionibus  meis  consilio  ac  re  liberaliter  et  assidue 
me  adjuvit;  neque  minus  etiam  debeo  Dri.  cl.  Schmidtio, 
quem  mihi  in  rebus  chemicis  auxilium  praestitisse  grato  et 
sincero  animo  fateor. 


Caput  I, 

Conspectus  historicus. 

Ex  libris  vetustioribus , qui  sunt  conscripti  de  succo  ente- 
rico,  pauci  tantum  digni  sunt  qui  afferantur.  Proximo  saeculo 
Hallerum1)  fuisse  commemoraverim,  qui  quam  difficile  sit  vires 
et  officia  succi  enterici  cognoscere  et  dijudicare,  his  verbis  expli- 
cat : « ut  plurima  nobis  in  re  physiologica  supersunt  ignorata, 
etiam  humoris  intestinalis  natura  inter  desiderata  est.  Veniam 
etiam  haec  ignorantia  meretur,  cum  diversi  humores  in  intestino 
confluant,  quorum  miscela  analysin  impedit.»  In  his  secretis,  quae 
ex  parietibus  intestini  oriuntur,  ducit  «humorem  arteriosum  exha- 
labilem  , cujus  indoles  quaeritur»,  atque  «mucum»  e glandulis 
secretum,  de  quo  haec  refert:  «nuper  etiam  detectum  est,  muci- 
laginem  oleum  cum  aqua  optime  unire,  ut  in  emulsionem  fiat, 
quo  ipso  mucus  bilem  in  nobilissimo  officio  adjuvat.» 

Hoc  saeculo  Leuret  etLassaigne2)  experimenta  de  succo 
enterico  primi  instituerunt.  Ratio  eorum  omnino  haec  fuit : spon- 
giolas aliquot,  linteo  subtili  involutas,  cani  devorandas  dederunt; 
viginti  quatuor  horis,  postquam  animal  enecatum  est,  altera  pars 
spongiolarum  in  ventriculo,  altera  in  intestino  jejuno  est  reperta: 
et  succus  mucosus  acidus , qui  e spongiolis  ventriculi , et  suc- 
cus subflavus  acidulus,  qui  ex  spongiolis  intestini  jejuni  est 

1)  Elementa  physiolog.  corporis  humani  auctore  Alb.  ab.  Ha  lier. 
Bernae  1765.  Tom.  VII. 

2)  LeuretetLassaigne.  Recherches  pbysiologiques  et  chemiques 
pour  servir  a I histoire  de  la  digestion,  a Paris  1825. 


expressus,  separatim  quisque  cum  aliqua  copia  panis  commixtus 
calori  51°  R,  per  duodecim  horas  expositus  est.  Circumacto  hoc 
tempore  in  altera  mixtione  paene  nihil  panis  amplius  supererat, 
in  altera  liquor  exortus  erat  crassus  subflavus  homogeneus,  in 
quo  etiam  addito  Jodio  parva  tantum  amyli  copia  inveniebatur. 
His  rebus  nixi  hanc  sententiam  posuerunt.  «Les  liquides  fournis 
par  la  membrane  interne  du  tube  intestinal  sont  sans  doute  les 
memes  que  ceux  de  1’estomac;  1’analogie  de  structure,  qui  existe 
entre  ces  organes  ne  nous  permet  pas  d’en  douter.  »>  Haec  expe- 
rimenta perpauca  exstant : quae  vero  si  etiam  complura  essent, 
nihilomagis  tamen  succo  enterico  vim  alimenta  solvendi  inesse  de- 
monstrarent, quum  succus,  qui  e spongiolis  devoratis,  in  intestino 
jejuno  repertis,  expressus  erat,  ad  experimenta  artificialia,  quibus 
decerneretur,  utrum  alimenta  succo  enterico  mutarentur  nec  ne, 
nequaquam  adhiberi  potuisset,  quoniam  in  succo  illo  non  solum 
succus  gastricus,  sed  etiam  secreta  varia  in  intestinum  effusa  po- 
terant inesse. 

Majoris  momenti  sunt  ea  concoctionis  pericula,  quae  paullo 
post  viri  cll.  Tiedemann  et  Gmelin3)  plurima  instituerunt.  Hi 
enim  succum  entericum  i.  e.  fluidum,  quod  intestino  animalium 
jejunorum  contentum  fuit , chemice  exponunt : attamen  bilis  et 
succus  pancreaticus  ab  iis  impedita  non  erant,  quominus  in  tra- 
ctura intestinalem  simul  sese  effunderent;  succus  entericus,  qui  ab 
iis  describitur,  maximam  partem  ex  epitheliis  detrusis  constitisse 
videtur.  Reactio  succi  enterici  a summo  intestino  tenui  usque  ad 
medium  acida,  inde  ad  imum  alcalica  reperta  est.  Praeterea  etiam 
viri  illi  factis  multis  experimentis  naturam  et  mutationes  conten- 
torum explicant,  quales  sint  in  diversis  partibus  intestini  eorum 
animalium , quae  certis  quibusdam  alimentis  antea  pasta  fuerint : 
qua  de  causa , aliis  succo  enterico  attributis  officiis , partem  ejus 
aquosam  nonnulla  ciborum  residua,  quae  cum  chymo  simul  in 
intestinum  tenue  pervenerint , neque  autem  in  ventriculo  prorsus 


3)  Tiedemann  und  Gmelin,  Verdauung  nacii  Versuchen.^Heideb 
berg  und  Leipzig  1826.  Bd.  1, 

liquefacta  sint,  solvere  perhibent.  At  vero  ex  eventibus  experi- 
mentorum, quae  memorata  sunt,  minime  iis  licuit  hanc  sententiam 
proferre,  quum  pericula  intra  intestinum  speciatim  non  instituerint; 
nam  alimenta  omnia,  quae  succo  enterico  offerre  volebant,  animalibus 
antea  devoranda  dederant : ex  contentis  vero  in  intestino  repertis 
vix  quisquam  statuerit,  quatenus  succus  gastricus  aut  succus  ente- 
ricus aut  alia  secreta  in  intestinum  effusa  mutationes  illorum  ali- 
mentorum adjuverint. 

Post  illos  viros  E b eri  e4)  experimenta  concoctionis  instituit 
adhibito  succo  enterico  peculiari,  quem  ex  membrani  intestini  mucosa 
ope  aquae  macerati  sibi  paraverat  (quum  ex  ejus  quidem  opinione 
substantia  membranae  intestini  mucosae  una  cum  secretis  nihil  nisi 
ipse  succus  entericus  esset).  Hic  rationem  experiendi  eam  iniit, 
ut  chymum  ventriculi,  quem  ex  variis  animalibus  plerumque  lacte 
et  pane  antea  pastis  receperat,  cum  succo  enterico  artificiali  horum 
animalium  commixtum  calori  exponeret : quo  facto  post  8 circiter 
horas  liquorem  diligenter  exploravit  ac  deinde  ex  iis , quae  vide- 
rat evenisse , collegit , alimentorum  liquefactionem  et  solutionem 
in  ventriculo  coeptam  necdum  perfectam  in  tractu  intestinali  con- 
tinuari. Quae  vero  in  chymo  illo  experimentis  adhibito  praeter 
casei  particulas  et  amylum , quae  memorat , etiam  infuerint , ille 
nos  non  docuit;  neque  igitur  scire  licet,  quaenam  substantiae  in 
ejus  periculis  invicem  inter  se  egerint , attamen  verisimile  est 
succum  gastricum  in  iisdem  certe  non  defuisse. 

Schultz5)  intestino  tenui  nullum  omnino  officium  gravius 
attribuit,  at  functionem  summam  intestino  coeco  inesse  contendit, 
in  quo,  praesente  secretione  acida,  altera  ciborum  concoctio  effi- 
ciatur ; quam  functionem  tamquam  gravissimam  huic  parem  judicat, 
quae  in  ventriculo  procedit.  Valentin  illam  sententiam  refutat 
atque  reactionem  acidam  in  intestino  coeco  provocatam  esse  putat 
contentis,  quae  jam  coepta  hoc  loco  fermentatione  facta  sint  acida. 


4)  Eberle.  Physiologie  der  Verdaiaing  auf  naliirlichem  und  kiinst- 
licheni  Wege.  Wiirzburg  3834. 

5)  Schultz  de  alimentorum  concoctione  experimenta  nova.  Berol.  1834. 

Steinhaeuser6)  intestinum  crassum  mulieris  fistula  ster- 
corali  spontanea  laborantis  exploraturus,  praeter  varia  medicamenta, 
quae  experimentis  suis  maxime  adhibebat,  etiam  albumen  coagu- 
latum et  frustula  carnis  bis  per  fistulam  in  intestinum  crassum 
injecit : quo  facto  albumen  illud  utroque  casu  in  faecibus  per  anum 
depositis  adesse  reperit,  frustula  carnis  vero,  quae  injecta  fuerant, 
altero  casu  cuncta,  altero  tantum  perpauca  cum  faecibus  per  anum 
exiisse.  Idem  praeterea  animadvertit,  membranam  mucosam  inte- 
stini crassi  per  anum  praeternaturalem  prolapsam , quae  duorum 
pollicum  quadratum  spatium  habebat,  intra  duodecim  sexagesimas 
8 grana  succi  enterici  secrevisse.  Valentin  concoctionem  in  inte- 
stino crasso  fieri  posse  negat,  probabilius  esse  ratus,  processum 
fermentationis,  qui  in  intestino  ileo  jam  ortus  et  in  intestino  crasso 
continuatus  sit,  etiam  in  albuminates  coagulatos  haud  parvam  vim 
exercere  eosque  ad  mutationem  et  solutionem  procliviores  reddere. 

De  falsa  opinione,  quam  nonnulli  auctores  de  succo  enterico 
protulerunt,  Blondlot7)  his  verbis  judicat : « Quelques  auteurs 
ont  considera  le  mucus  des  intestins  comme  un  suc  particulier 
analogue  au  suc  gastrique,  et  Pont  design£  sous  le  nom  de  suc 
intestinal.  C’est  un  grave  erreur ; car  tandis  que  le  suc  gastrique 
est  constamment  acide  et  jouit  de  proprias  specifiques,  le  mucus 
des  intestins  est  toujours  alcalin,  comme  ont  peut  s’en  assurer  en 
y appliquant  sur  un  animal  vivant  du  papier  reactif  etc.  Nous 
ferons  voir  aussi  par  la  suite  que  ce  fluide  est  completement  de- 
pourvu  de  la  vertu  chymifiante,  qui  characterise  le  suc  gastrique.» 
' — Experimenta  hic  vir  cl.  ipse  non  instituit  in  succo  enterico, 
sed  succos  mucosos,  uti  salivam,  succum  pancreat.  et  succum  inte- 
stinalem conjunctim  omnes  descripsit,  quibus  actionem  chemicam 
in  alimenta  esse  prorsus  negat. 


6)  Steinhaeuser.  Experim.  nonnulla  de  sensibilitate  et  functionibus 
intestini  crassi.  Diss.  inaug.  med.  Lipsiae  1841. 

7)  Blondlot.  Traite  analytvjue  de  la  digestion  consideree  dans 
l’homme  et  dans  les  animaux  vertebres.  Paris  et  Nancy  1813.  pag.  126. 


Recentiore  tempore  glandulae  brunnianae  in  duodeno  cum 
succo  eorum  a Middeldorpfio  8)  exploratae  sunt.  Hic  experi- 
mentis tentavit  mucum  duodenalem  atque  membranam  mucosam 
duodenalem  aqua  perfusam  et  pistillo  contritam,  in  quibus  fluidis 
succum  brunn.  inesse  putabat.  Gravissima  ex  suis  disquisitionibus 
haec  evenisse  docet : succus  brunn.  acidus  est  ■? — multum  con- 
tinet albuminis  — si  cum  albumine  et  carne  per  24  horas  dige- 
ritur, in  illis  praeter  macerationem  nullas  efficit  mutationes  — * 
amylum,  cum  succo  brunn.  commixtum  et  24  horas  sepositum, 
sub  calore  partim  in  saccharum  uvarum  mutatur;  praeterea  in  eo 
liquore  etiam  acidum  butyricum  et  acidum  laeticum  formata  sunt. 
At  omnibus  tamen  ab  hoc  auctore  de  illa  re  expositis  nulla  sub- 
est  vis  probandi , si  quis  methodum  disquisitionis  spectaverit ; sic 
enim  v.  c.  quum  membranam  mucosam  duodenalem  aqua  eluisset, 
albumen  in  succo  brunn.  inesse  statuit;  mucum  duodenalem,  in 
quo  succum  entericum  solum  inesse  putabat,  ad  experimenta  con- 
coctionis adhibuit,  tametsi  alia  secreta,  quae  in  intestinum  se 
effundunt,  non  retinuerat. 

Experimenta  novissima  Frerichs9)  de  concoctione  superiore 
anno  instituit.  Teste  eodem  glandulae  utriformes,  quae  totum 
tractum  intestinalem  a pyloro  ad  anum  usque  occupant,  propria 
sunt  organa , quibus  succus  entericus  secernitur.  Ut  secretum 
earum  integrum  sibi  acquireret,  Frerichs  in  felibus  canibusque, 
qui  per  longius  tempus  pastu  caruerant,  singulas  intestini  partes 
4 — 8 pollicum,  ex  quibus  contenta,  si  quae  forte  reliqua  erant, 
caute  stringendo  removerat,  subligavit  ac  deinde,  repositis,  quae 
protractae  erant,  partibus,  cavum  abdominis  suturis  clausit.  Post 
4 — 6 horas  animalia  necata  sunt.  Hoc  modo  ei  contigit,  ut  copias 
satis  magnas  succi  enterici  omnino  puri  reciperet.  Natura  ejus  succi 
in  diversis  partibus  intestini  tenuis  et  intestini  crassi  plane  eadem 
erat ; copia  secreti  succi  enterici  in  intestino  crasso  multo  erat 


8)  Middeldorpf,  De  glandulis  brunnianis.  Diss.  inaug.  Vratis- 
laviae  1846. 

9)  „Verdauung“  von  Prof.  Frerichs  in  Wagner’s  Handworterbuch 
der  Physiologie,  21ste  Lief.  Braunschweig  1849.  S.  850. 


major  quam  in  intestino  tenui,  ubi  tantum  copiae  pro  rata  exiguae 
colligi  poterant.  Succus  entericus  massa  est  pellucida,  viscida, 
tenax,  perquam  alcalica,  nullius  coloris,  cujus  minor  pars  aqua 
solvitur : qui  succus  si  filtratus  est , admixto  acido  acetico  turba- 
tionem offert,  quae  majore  addita  acidi  acet,  copia  non  solvitur.  In 
1000  partibus  succi  enterici  ex  intestino  colo  recepti  inventae  sunt : 


aquae 950,55  partes. 

residui  sicci 24,45  ,, 

muci  non  solubilis  cum  nucleis 

cellularum  et  cum  ipsis  cellulis  8,70  ,, 

muci  solubilis  et  materiae  ex- 

tractivae 5,40  ,, 

adipis 1,95  ,, 

natri  chlorati,  alcal.  pliosph.  et 
sulf.  cum  phospliate  magnii  et 
calcii 8,40  ,, 


In  intestino  tenui,  nullo  ceterum  discrimine,  copia  residui 
sicci  20,50  p.  m.  aequabat , nam  epithelia  cylindrica  villorum 
admixta  erant. 

Vim  succi  enterici  physiologicam  quod  attinet,  Frerichs  in- 
stitutis periculis  amylum  addito  succo  enterico  intra  duodecim 
horas  in  saccharum  transformari  animadvertit : qua  mutatione 
succum  entericum  in  partibus  tractus  intestinalis  modo  inferioribus, 
quousque  succus  pancreat.  longe  fortius  agens  non  deferatur, 
aliquid  momenti  habere  arbitratur.  In  albuminates  coagulatos 
succus  entericus  neque  alcalicus  neque  acido  diluto  acidus  factus 
ullam  vim  manifestam  exhibuit. 

Ex  his  expositis  experimentis  ac  sententiis  cognovimus  adhuc 
non  contigisse , ut  functiones  succi  enterici  certae  statuerentur ; 
etenim  si  nonnulli  physiologi  in  eo  succo  vim  aliquam  solvendi, 
quam  ille  in  cibos  exerceat,  inesse  suspicati  sunt,  nihilomagis 
tamen  experimentis  illis,  quibus  nixi  sunt,  nobis  persuasum  esse 
potuit  hanc  vim  re  vera  existere.  Physiologi  recentiores  nullam 
omnino  succo  enterico  vim  alimenta  solvendi  attribuunt. 

Caput  II. 

De  succi  enterici  indole  physica  et  chemica. 

Succum  entericum  inteHigimus  liquorem  in  interna  super- 
licie  totius  tractus  intestinalis  obvium;  nomen  muci  intestinalis, 
quo  rarius  utimur,  propter  naturam  mucosam,  tenacem,  viscidam 
illi  impositum  est.  Succus  entericus , qui  in  universum  dicitur, 
non  secernitur  ex  peculiaribus  quibusdam  glandulis,  verum  potius 
commixtio  est  secretorum  diversorum,  quum  nimirum  non  modo, 
ut  quaevis  membrana  mucosa , ita  membrana  mucosa  intestinalis 
mucum  edat,  cui  cellulae  epitheliales  ex  membrana  mucosa  con- 
tinenter detrusae  admisceri  solent,  sed  secretum  etiam  multarum 
glandularum  intestinalium,  quas  vocant,  in  [tractum  intestinalem 
influat,  immo  et  glandulae  illae  maximae,  extra  tractum  intesti- 
nalem sitae,  hepar  et  pancreas,  omnem  secretorum,  quae  parant, 
copiam  in  intestinum  effundant.  Succus  entericus  vero , qui  spe- 
ciatim  dicitur,  ea  tantum  est  substantia,  quae  e glandulis  per- 
multis tractui  intestinali  propriis,  tum  extensione  tum  structura 
inter  se  differentibus,  secernitur  et  cum  muco  supra  memorato 
commiscetur,  bile  et  succo  pancreatico  exclusis ; quas  glandulas  via 
microscopica  denuo  disquirere  hoc  loco  neglexi,  quum  natura  et 
vires  secreti  earum  separatim  statui  atque  examinari  adhuc  non 
potuerint.  Ut  enim  exploratum  adhuc  non  est,  glandulas  omnes 
intestinales,  quae  descriptae  inveniuntur,  organa  esse  secernentia, 
v.  c.  glandulas  Peyeri,  ita  non  magis  constat,  num  glandulae  illae, 
quae  structura  et  extensione  diversae  sunt,  etiam  secretis  inter 
se  differant. 

Itaque  a proposito  aberrarem , si  hoc  loco  de  succo  glandu- 
larum diversarum  speciatim  agere  conarer ; verum  potius  et 
succum  entericum,  qui  speciatim  dicitur,  i.  e.  fluidum,  inhibito 

bilis  et  sueci  pancreatici  influxu,  in  intestino  obvium,  et  succum 
entericum,  qui  in  universum  dicitur,  i.  e.  complexum  omnium 
secretorum,  quae  vel  ex  parietibus  intestinalibus  orta  vel  extrin- 
secus in  intestinum  effusa  inveniuntur,  quoad  utriusque  secreti 
illius  indolem  et  naturam  exploraturus  sum. 


Copia  humoris,  in  intestino  animalium  reperti,  in  universum 
membranae  mucosae  late  extensae  parum  congruit.  Quum  feles 
sanae  jejunae  celeriter  enecatae  erant,  membrana  mucosa  intestini 
tenuis,  praesertim  in  ejus  parte  superiore,  strato  satis  perspicuo 
substantiae  mucosae  semifluidae  obtecta  et  bile  tincta , in  parte 
autem  inferiore  modo  humida  apparebat ; ex  toto  intestino  tenui 
parva  tantum  elici  poterat  copia  humoris. 

Ut  succum  entericum  bile  et  succo  pancreatico  non  mixtum 
adipiscerer,  secundum  methodum  Frerichsii  in  pluribus  felibus  vivis 
singulae  partes  intestini  tenuis  4 — 6 pollicum,  ex  quibus  contenta, 
si  quae  forte  inerant,  stringendo  omnia  ante  remota  fuerant,  ligaturis 
duabus  firmissimis  sunt  subligatae ; deinde  reposita,  quae  protracta 
fuerat,  intestini  parte,  vulnus  abdominis  contractum  est;  at  vero, 
quum  5 — 6 horis  post  operationem  feles  interfectae  essent,  in 
partibus  subligatis  nihil  plerumque  adfuit  succi  enterici  collecti, 
sed  membrana  mucosa  tantum  humida  reperta  est ; nec  nisi  casu 
prosperrimo  contigit , ut  hoc  modo  aliquot  guttae  secreti 
pallidi  exciperentur.  Neque  majorem  copiam  succi  enterici  adepti 
sumus,  quum,  ligatura  proxime  infra  insertionem  ductus  choledochi 
et  pancreatici  duodeno  applicata,  inferiorem  partem  intestini  ilei 
subligaremus,  sperantes  inde  futurum,  ut  succus  entericus  ex  toto 
intestino  tenui  secretus  supra  ligaturam  in  ileo  inferiore  colligeretur; 
neque  etiam  adhibitis  irritamentis , quae  membranam  mucosam 
afficerent,  uti  granis  plumbeis,  pipere,  secretio  inde  largior  facta 
est.  Experimenta  illa  in  felibus  et  jejunis  et  largius  ante  pastis 
plurima  sine  ullo  eventu  prosperiore  instituta  sunt.  Humor  tenax, 
qui  membranam  mucosam  tegebat,  semper  tamen  minor  erat,  ubi, 
duodeno  infra  insertionem  ductus  choledochi  et  pancreatici  subligato, 

f)ilis  et  succus  pancreaticus  retinebantur,  ne  in  tractum  intestinalem 
influerent,  quam  neglecta  ea  subligatione.  Neque  vero  equidem 
sententiae  Tiedemanni  et  Gmelini  assentior,  qui  bilem  eo,  quod 
in  membranam  mucosam  intestini  vim  irritantem  exerceat,  secretio- 
nem succi  enterici  adjuvare  arbitrantur ; ubi  enim  bili  et  succo 
pancreatico  in  tractum  intestinalem  aditus  patebat,  ibi  copia  fluidi 
intestinalis  tantum  admixtis  illis  secretis,  neque  vero  etiam  uberius 
secreto  succo  enterico,  major  erat,  quam  ubi  bilis  et  succus  pan- 
creaticus retinebantur. 

Copiam  succi  enterici  paullo  majorem  licuit  recipere,  quum, 
ductu  choledocho  et  utroque  ductu  pancreatico  subligatis,  in  cane 
fistula  intestini  tenuis  inferioris  institueretur ; de  qua  operatione 
in  capite  posteriore,  ubi  de  experimentis  concoctionis  artificialibus 
agetur,  accuratius  exponam. 

Copia  succi  enterici  secreti  si  jam  exigua  in  intestino  tenui, 
at  minor  tamen  in  intestino  crasso  aderat,  in  quo  quidem  num- 
quam  largior,  quam  in  intestino  tenui  reperta  est  secretio;  neque 
adeo,  quum  in  intestino  crasso*  fistula,  quae  foras  patebat,  instituta 
esset,  copiam  aliquam  succi  enterici  contigit  ex  intestino  excipere, 
quamvis  faeces  per  fistulam  saepe  prodirent,  quarum  exteriora 
succo  enterico  humefacta  et  magis  lubrica  quam  interiora  videbantur. 
Minorem  vero  in  intestino  crasso  secretionem  fieri,  non  modo  ex 
siccitate  membranae  mucosae  majore,  quae  in  intesino  coeco  maxime 
est  conspicua,  sed  potius  jam  ex  faecum  consistentia  solidiore 
satis  apparet. 


Succus  entericus  statu  integro  semifluidus  est,  fila  ducens, 
nullo  colore.  Reactio  ejus,  ad  quam  cognoscendam  in  omnibus 
experimentis  maxime  animum  attendi,  semper  plane  alcalica  aderat 
tum  in  felibus  tum  in  canibus.  Neque  tamen  jam  satis  esse  factum 
putavi,  quum  succum  entericum  et  in  partibus  singulis  subligatis 
intestini  collectum  et  ope  fistulae  intestini  tenuis  exceptum  explora- 
vissem, utrum  vere  alcalicus  esset  nec  ne ; sed  etiam  ut  persuasum 
mihi  esset,  num  quaevis  pars  membranae  intestinalis  mucosae  succum 


entericum  alcalicum  secerneret,  ipsos  parietes  interiores  partium 
diversissimarum  totius  tractus  intestinalis  antea  aqua  ablutos  chartae 
exploratoriae  rubrae  quam  proxime  admovi : quo  facto  chartam 
in  quavis  parte  tractus  intestinalis  semper  caeruleam  fieri  vidi.  In 
ipso  duodeno  reactio  modo  plus  modo  minus  alcalicam  sese  prae- 
buit, tura  in  ipsa  membrana  mucosa  tum  ,in  infuso  ejus  aquoso, 
et  ita  quidem  evidenter , ut , dum  proxime  infra  pylorum  reactio 
in  duodeno  erat  alcalica,  jam  proxime  supra  pylorum,  ergo  in 
ventriculo,  acidissima  appareret  illa.  Naturam  in  tractu  intestinali 
alcalicam  soli  succo  pancreatico  in  illum  effuso,  quem  constat 
alcalia  continere,  attribuendam  non  esse,  id  certe  argumento  est, 
quod,  ubi  succus  pancreaticus  subligato  ductu  excretorio  ab  intes- 
tinis intercludebatur,  nihilominus  tamen  reactio  alcalica,  quam 
supra  dixi,  omnino  manifesta  erat. 

Si  igitur  jam  dubitari  non  potest,  quin  reactio  succi  enterici 
normalis  in  felibus  canibusque  semper  sit  alcalica , hoc  tamen 
commemoraverim , non  modo  in  diversis  felibus  sed  in  partibus 
etiam  diversis  ejusdem  tractus  intestinalis  intensitatem  illius  rea- 
ctionis saepenumero  admodum  diversam  fuisse , cujus  rei  vero 
neque  certae  leges  constitui,  neque  causae  moventes  erui  poterant. 

Analysin  chemicam  succi  enterici  sensu  strictiore  non  potui 
instituere,  quum  nullo  modo  mihi  contigerit,  ut  copiam,  quanta 
ad  eam  rem  suppeditaret,  ex  tractu  intestinali  reciperem.  Contra 
fieri  potuit,  ut  per  fistulam  medio  intestino  tenui  canis  applicatam, 
nullis  subligatis  ductibus  glandularum  excretoriis,  postquam  animal 
24  horas  jejunum  fuerat,  copia  satis  magna  succi  enterici  ex- 
ciperetur, cujus  haec  erat  natura  chemica : humor  ille  intestinalis, 
quum  filtratus  esset,  fortiter  alcalicus  apparuit,  neque  calore 
100°  C.  neque  admixtis  acido  acetico  aut  ferricyanureto  kalii  coa- 
gulatus est.  Idem  humor  acido  acetico  subacidus  factus , quum 
aqua  fervida  evaporaretur,  cuticulam  non  duxit,  neque,  quum  ad 
crassitudinem  olei  concentratus  'esset,  addito  spiritu  vini  rectificato 
praecipitatus  est,  at  vero  quum  8—10  partes  alcoholis  (85  p.  c.) 
accessissent,  flocculi  subinde  praecipitati  sunt  viscidi,  qui  in  mas- 
sam albidam  coibant.  Quod  praecipitatum  facile  et  omnino  aqua 

solutum  est : quae  solutio  acido  nitrico,  acido  muriat.,  acido  acet., 
acido  sulph.,  hydrarg.  muriat.  corros.  non  mutata,  addito  plumbo 
acetico  (et  neutrali  et  basico)  praecipitata  effecit  crassa  floccosa, 
quae  acido  acetico  denuo  solvi  poterant.  Inventa  sunt 

in  1000  gr.  succi  intestinalis  filtrati : 

aquae 961,05  gr. 

residui  sicci 38,95  ,, 

materiae  alcohole  solutae  . . 25,16  ,,  [natri  cholici  et 

choleinici.] 

,,  ,,  praecipitatae  . 13,79  ,,  [taurini,  succi  pan- 

creat,  et  enterici.] 


in  1000  gr.  succi  intestinalis  non  filtrati : 


aquae  ....  

969,94  gr. 

residui  sicci  ....... 

30,06  ,, 

epithelii  et  muci  intestin.  non  so- 

luti,  filtro  separati  .... 

8,29  „ 

natri  cholici,  choleinici,  muriatici 

IS, 93  „ 

[materiae  alcohole 

solutae.] 

taurini,  succi  pancreat.  et  enterici 

5,84  „ 

[materiae  alcohole 

praecipitatae]. 


Quum  praeterea  auctorum  , qui  de  albumine  succi  enterici 
quaesiverint,  parum  congruant  opiniones,  equidem  haud  neglexi 
ipse  explorare,  num  quid  in  succo  enterico  albuminis  inesset. 
Hoc  ut  cognoscerem,  humore  usus  sum  intestinali  eo,  quem  subli- 
gato ductu  choledocho  et  utroque  ductu  pancreatico  per  intestini 
tenuis  fistulam  canis  pluribus  post  pastionem  interjectis  horis  exce- 
peram ; qui  humor , nisi  quod  nonnulla , quae  mox  ima ; petebant, 
ciborum  residua  inerant,  satis  purus  apparuit  et  pellucidus;  neque, 
quum  calori  fervido  exponeretur,  ullam  obtulit  turbationem  aut 
coagula ; additis  autem  hydrargyro  muriat.  corros.  aut  ferrocya- 
nureto  kalii  aut  acido  nitrico  aut  acido  acet.  y coorti  sunt  flocculi 
crebri,  qui  paullo  post  praecipitabantur.  Quum  vero  humorem  illum 

intestinalem  filtrassem,  tum  adhibito  fervore  tum  adjectis  hydrag. 
muriat.  corros.,  ferrocyanureto  kalii,  acido  nitrico,  acido  acet, 
nullam  factam  esse  vidi  nec  turbationem  nec  coagulationem.  Ex 
his  ratiocinari  licet,  in  humore  priore  non  filtrato,  qui  fervefactus 
minime  turbabatur,  quum  addita  essent  illa  agentia  chemica,  mucum 
non  solubilem  contractione  flocculos  formasse,  dum  idem  mucus 
humore  filtrato  in  filtro  resideret.  Humor  filtratus,  qui  neque  sub 
calore  fervido,  neque  additis  illis  substantiis  chemicis  coagulabatur, 
certissimo  est  argumento,  albumen  in  succo  enterico  nullum  infuisse. 


Caput  111. 

De  vi  et  effectu  succi  enterici  experimenta. 

Ut  ex  primo  capite  hujus  commentationis  cognovimus , ad  j 
solvendam  quaestionem  de  vi  et  dignitate  succi  enterici  nulla 
intra  tractum  intestinalem  animantium,  sed  pleraque,  quae 
eam  rem  spectant,  extra  organismum  via  artificiali  instituta  sunt 
experimenta.  Ex  his  vero  experimentis  solis,  quae  extra  organis- 
mum facta  sunt,  judicium  certius,  ne  dicam  definitivum,  de  succi 
enterici  intra  tractum  intestinalem  actione  ferri  non  posse , facile 
quispiam  concesserit,  quum  constet  intra  corpus  et  proprie  quidem 
intra  tractum  intestinalem  momenta  et  conditiones  varias  etiam 
adesse,  quae  omnia  extra  organismum  artis  auxilio  nequaquam 
suppleri  possint.  Num  vero  momenta  illa  et  conditiones  tractui 
intestinali  propriae , quae  extra  corpus  compensari  nequeunt , ad 
mutanda  contenta  vim  habeant  graviorem,  ex  eventibus  postea  ex- 
positis patebit. 

Hac  igitur  ductus  opinione  initio  me  non  contuli  ad  agenda 
in  succo  enterico  experimenta  concoctionis  artificialis,  verum  id  k 
maxime  idoneum  existimavi,  ut  statim  intra  tractum  intestinalem  jj, 
animalis  vivi  pericula  instituerentur,  qua  sola  via  arbitror  nos  cer- 

tiores  fieri  posse,  utrum  secreto  tractus  intestinalis  vis  insit  ali- 
menta mutandi  et  dissolvendi  nec  ne.  — Itaque  in  tractum  inte- 
stinalem multarum  deinceps  felium  alimenta  sunt  injecta,  eaque  num 
mutata  essent , interjecto  nonnullo  tempore  exploratum  est ; post- 
quam vero  multis  ejusmodi  susceptis  experimentis  certae  quaedam 
res  iterum  ac  saepius  in  conspectum  datae  sunt,  ad  extremum 
etiam  aliquot  experimenta  concoctionis  iisdem  atque  antea  adhibitis 
alimentis  de  succo  enterico  eorundem  animalium  extra  organismum 
via  artificiali  instituta  sunt.  Ex  alimentis  quidem,  quum  albume- 
nates  ab  animalibus  carnivoris  plurimi  in  victum  recipiantur,  in- 
primis  albumen  ovi  gallinacei  et  caro  bubula,  atque  praeter  illos 
amylum  quoque  ad  experimenta  adhibita  sunt. 

A.  Experimenta  Mitra  tractum  intestinalem  ani» 
mallum  vivorum  Instituta. 

Ne  in  enarrandis  singulis  experimentis  mihi  opus  sit  eadem 
denuo  repetere,  jam  initio  summatim  exponam,  qua  ratione  in  iis, 
quae  sequuntur,  usus  sim.  Antequam  operationis  factum  est  ini- 
tium, carnis  bubulae  crudae  et  albuminis  ovi  gallinaeci  recentis 
coctione  coagulati  singulae  portiones,  quae  in  tractum  intestinalem 
injicerentur,  pensatae  sunt.  Hoc  tempore  simul  altera  portio  et 
albuminis  et  carnis  ex  eodem  frusto,  pondere  accurate  statuto,  in 
fornacem  seposita  est,  ut  ex  partibus  solidis,  aqua  omni  calore 
100°  C.  evaporata,  residuis  computaretur,  quantum  portiones  al- 
buminis et  carnis  in  tractum  intestinalem  injiciendae  partium  soli- 
darum continerent  Quo  facto  suscepta  est  in  animali  haec  ope- 
ratio: Sectioife  in  longitudinem  1|  — 2 pollicum  secundum  lineam 
albam  facta,  cavum  abdominis  in  regione  supraumbilicali  apertum 
est ; tum  parte  intestini  tenuis,  quae  ventriculo  adjacet,  paullulum 
protracta  , per  incisuram  modo  superius  modo  inferius  intestino 
illatam  frustula  et  albuminis  et  carnis,  linteo  tenui  separatim  insuta 
et  aqua  conspersa,  in  interiora  tractus  intestinalis  immissa  sunt, 
atque  infra  ipsam  incisuram  intestinalem  supra  substantias  injectas 
ligatura  tractui  intestinali  est  circumdata,  quae  prohiberet,  ne  con- 

tenta  ejus  in  cavum  abdominis  illaberentur.  Per  eandem  incisuram 
etiam  obturaculum  suberinum  fere  dimidii  pollicis,  quod  crassitu- 
dine lumen  intestini  tenuis  aequabat,  superiora  versus  in  tractum 
intestinalem  insertum,  isque  in  medio  obturaculo  striato  proxime 
incisuram  ligatura  firmiore  circumstrictus  est,  ne  quid  humorum 
desuper  in  tractum  intestinalem  inferiorem  influeret.  Haec  ratio 
inita  demum  est,  quum  experimentis  est  cognitum,  ligaturam  sim- 
plicem tractui  intestinali  circumdatam  non  ita  firmam  fuisse,  per 
quam  specillum  non  trajiceretur ; unde  fieri  potuit , ut  succi  con- 
coctionis etiam  supra  ligaturam  secreti  in  intestina  inferiora  per 
partem  subligatam  penetrarent. 

Intestino,  quod  fuerat  protractum,  in  cavum  abdominis  resti- 
tuto , vulnus  ejus  aliquot  suturis  occlusum  est.  Addam  etiam, 
operationem  illam  in  animalibus  nullis  nisi  jejunis  susceptam  esse. 
Interjecto  tempore  post  operationem  modo  breviore  modo  longiore 
animalia  laqueo  interfecta  sunt : tum  denuo  patefacto  abdominis 
cavo  substantiae,  quae  erant  injectae,  ex  tractu  intestinali  exemtae, 
postquam  pondus  est  statutum,  protinus  in  fornacem  exsiccandae 
sepositae  sunt.  Qua  re,  ubi  aqua  calore  100°  C.  evaporata  albu- 
minis et  carnis,  quae  exemta  fuerant  ex  tractu  intestinali,  resi- 
duum siccum  receptum  est,  ex  eodem  ipso,  quum  partes  solidae 
earum  substantiarum,  antequam  in  tractum  intestinalem  injectae 
sunt,  ex  portione  aequali  computatae  essent,  facile  cognosci  potuit, 
quid  et  quantum  utraque  substantia  illa,  dum  in  tractu  intestinali 
versaretur,  partium  solidarum  amisisset 

1.  Experimenta  in  succo  enterico  s exclusis  succo  gas - 
trico,  bile , succo  pancreatico  et  brunniano. 

Ut  succus  gastricus,  bilis,  succ.  pancreaticus  et  brunnianus 
intercluderentur,  ne  cum  succo  enterico  coirent,  in  his  experi- 
mentis intestini  tenuis  subligatio,  quemadmodum  jam  exposui,  ope 
obturaculi  suberini  in  infima  duodeni  parte  facta  est.  — Eventus 
hi  fuerunt : 

A. 

C. 

0,055 

0,499 

C. 

0,611 

0,126 

0,625 

0,089 

0,018 

86,0 

caro  usque  ad  me- 
dium intestinuumj 

S 

tenue  promota. 

Residua  albuminis  atque  carnis,  quae  non  soluta  restiterant, 
in  tractu  intestinali  ita  erant  mutata,  ut  albumen  perquam  mace- 
ratum et  molle,  caro  magis  pallida,  macerata  neque  perspicue  ex 
fibris  contexta  apparerent. 


2 . Experimento  in  succo  enterico ^ exclusis  succo  gastrico , 
hile j succo  pancreatico . 

a.  Incisura , per  quam  albuminates  in  tractum  intestinalem 
Injiciebantur,  in  duodeno  facta  est  fere  unum  pollicem  infra  inser- 
tionem ductus  choledochi  et  pancreatici.  Supra  ipsam  incisuram, 
at  infra  insertionem  ductuum  illorum  obturaculum  suberinum,  quo 
tractus  intestinalis  interclusus  erat,  obstitit,  ne  succus  gastricus,  bilis, 
succus  pancreat.  longius  in  tractum , intestinalem  ad  albuminates 
defluerent.  Alteri  vero  ligaturi  infra  incisuram  applicata  impe- 
ditum quidem  est , quo  minus  contenta  intestini  in  abdominis  ca- 
vum exirent;  at  secretum  inferioris  saltem  partis  duodeni  in  in- 
testini cavum  defluere  atque  cibis  injectis  admisceri  potuit. 

Residua  albuminis  et  carnis  in  tractu  intestinali  non  soluta 
eandem  atque  in  superioribus  periculis  praebebant  speciem  modo 
pius  modo  minus  mutatam. 

b.  In  his,  quae  sequuntur,  experimentis,  subligatio  tractus 
intestinalis,  incisura,  albuminatium  in  intestinum  injectio  plane 
eodem  loco,  quem,  dixi  facta  sunt;  modo  ligatura  simplex,  nullo 
adhibito  obturaculo  suberino,  duodeno  applicata  est,  qua  succus 
gastricus,  bilis,  succus  pancreaticus  intercluderentur. 

Si  quis  postremam  hanc  tabulam , in  qua,  quantum  ex  iOO 
albuminatium  partibus  solidis  in  tractu  intestinali  evanuerit,  relatum 
est,  cum  duabus  tabulis  superioribus  contulerit,  manifestum  erit, 
prorsus  nihil  esse  cur  credatur,  succum  gastricum  his  in  casibus 
in  intestinum  descendisse  atque  concoctionem  adjuvisse.  Ex  his 
igitur  experimentis  aeque  ac  ex  superioribus  elucet,  solo  succo 
enterico,  exclusis  aliis  secretis  ciborum  digestioni  inservientibus, 
albuminates  solvi  et  ita  concoqui. 

Ut  compertum  nobis  foret,  num  amylum  quoque  intra  tractum 
intestinalem  agente  succo  enterico  integro,  qui  speciatim  dicitur, 
mutaretur , periculum  hoc  modo  institutum  est : decoctum  amyli 
satis  spissum  duodeno  fere  in  medio,  postquam  omnia,  quae  for- 
sitan ibi  adessent,  contenta  caute  stringendo  sunt  remota,  per 
incissuram  intestino  illatam  in  tractum  intestinalem  infusum,  ac 
deinde  duabus  ligaturis,  altera  superiore  altera  inferiore,  spatio 
fere  duorum  pollicum  inclusum  est  ita,  ut  neque  ipsum  decoctum 
illud  loco  suo  moveri  neque  fluida  ulla  desuper  in  tractum  inte- 


— 22  

stinalem  deferri  possent.  Quinque  horis  post  operationem  necatum 
est  animal.  Decoctum  amyli  in  tractu  intestinali  inclusum  jam  v 

liquor  apparuit  facilius  fluens,  in  quo  ope  Jodii  amylum  modo  s| 

minimum  inveniri  poterat.  Num  liquor  ille  saccharum  contineret, 
ut  explorarem,  methodum  secutus  Trommeri,  eundem  in  caliculo 
vitreo  cum  aliquot  guttis  cupri  sulfurici  et  kali  caust.  commixtum 
calori  fervido  exposui : quo  facto  cuprum  oxydulatum  mox  prae- 
cipitatum est,  unde  certissime  apparuit,  in  liquore  saccharum  in-  u 

fuisse,  quod  mutato  amylo  in  tractu  intestinali  agente  succo  enterico  a|| 

ortum  esset.  1 fel 


3,  Experimenta  in  succo  enterico  3 exluso  solo  succo 

gastrico . 

Incisura  intestini,  per  quam  albuminates  in  tractum  intestinalem 
injiciebantur,  in  his  periculis  facta  est  supra  insertionem  ductus 
choledochi  et  pancreatici ; obturaculum  summo  duodeno  prope 
pylorum  est  infixum.  Subligatio  simplex  infra  incisuram  facta, 
quae  in  omnibus  periculis  nunquam  est  neglecta,  his  casibus  im- 
pedivit, ne  bilis  et  succus  pancreaticus  motu  antiperistaltico  forte 
exorto,  in  cavum  abdominis  influerent;  quibus  tamen  secretis  in 
tractum  intestinalem  atque  ad  albuminates  in  eundem  injectos  aditus 
patebat,  modo  succus  gastricus,  obturacolo  suberino  firmiter  clau- 
dente, in  ventriculo  retinebatur. 


1 Periculorum  nu-  3 
| meri. 

|g 
.2  « ^ 

« 6 5 
c.a  - 

S 

n 

"S  c 

s | 
.2  p 

© 
! a 

Ex  album  recent., 
calore  100°  C.  ex- 
sicc. , copia  resi- 
dui sicci  statuitur. 

Albuminates  recent.  quan- 
tum in  tractu  intest.  pon- 
deris amiserint,  statuitur. 

C QQ 

Hi 

Sg  S 

1 -S  «a 
Jfl  o 

Notae.  : 

‘Sgs 

m 
£ 2 
E-l  ©< 

e u » 
< 

album. 

recent. 

gramm. 

residui 

ricci 

gramm. 

album. 

rec.injecta 

gramm. 

relicta  relicta 

peric.iinit.  alb.  100°C. 
alb.  rec.  | exsicc. 
gramm.  | gramm. 

fclli  © 

l:!l 

S w 

IX  « 

WS 

1.  felis 

5|  lior.  | 

A 

C 

0,743 

1,104 

0,129 

0,243 

0,429 

0,640 

0,03S 

0,107 

0,007 

0,021 

90,6 

85,1 

i Albumin.  injecti 
> intestino  coeco  i 
f perti. 

11.  felis 

5|  kor.) 

A 

0,501 

0,076 

0,532 

0,078 

0,011 

86,4 

\ modo  perpauca  c€ 
J timetra  promol 
f fortasse  quia  ini 
> utramque  ligatur; 
1 intestinum  totu 
1 persectum  est 

t 

C 

0,647 

0,159 

0,741 

0,274 

0,052 

71,5 

lll.Canis 

6 kor.  j 

A 

C 

* 

1,027 

1,836 

0,207 

0,473 

1,818 

3,210 

0,625 

2,530 

0,135 

0,584 

63,2 

29,4 

Iduas  tertias  pari 
t intest.  ten.  promo 

JlV.  felis 

6 hor.  j 

A. 

C. 

0,826 

1,481 

0,132 

0,299 

0,460 

0,711 

0,125 

0,035 

0.022 

0,007 

70.1 

95.1 

1 duo  centiraetra  pi 
| moti. 

er 

de 

fii 

i 


pe 


u 


re 

an 

ati 


— 23  — - 

Experimentum  ultimum  a ceteris  in  hac  tabula  expositis  hac 
re  differt,  ut,  omisso  obturaculo  suberino,  ligatura  simplex  infra 
ipsum  pylorum  duodeno  applicata  ventriculi  contenti  retineret. 

4.  Ex  experimentis  his  allatis  sententiae  deductae. 

Ex  experimentis  supra  descriptis,  quae  sub  conditionibus 
rationibusque  diversis  sunt  instituta , jam  persuasum  nobis  est, 
albuminates  intra  solum  tractum  intestinalem , quum  adeo*  actioni 
ventriculi  ejusque  secreti  antea  expositi  non  fuerint,,  nihilominus 
tamen  mutationibus  obnoxios  esse,  neque  modo  earum  eonsistentiara 
et  indolem  immutari,  sed  simul  etiam  partes  solidas  decrescere. 
Quod  decrementum  neque  ipso  tritu  neque  alia  re  mechanica  effici 
poterat;  neque  magis  secreta  pathologica  ex  operatione  orta  in 
albuminates  egerant,  quum  paucis  horis  post,  quae  inter  opera- 
tionem et  necem  animalis  interfuerant,  ne  inflammationes  quidem 
nedum  exsudationes  adauctae  animadverterentur.  Qua  de  causa 
non  aliud  restat,  nisi  ut  agentibus  in  tractu  intestinali  fluidis  nor- 
malibus decrementa  albuminatium  imputentur.  Quodsi  primum 
ratio  habita  fuerit  experimentorum,  in  quibus,  succo  gastrico,  bile 
et  succo  pancreata  exclusis,  partes  solidae  alimentorum,  quae  in 
tractum  intestinalem  erant  injecta,  decrescebant,  quaerendum  certe 
erit,  utrum  succo  enterico,  quispeciatim  dicitur,  ea  decrementa  attribui 
debeant,  an  forte,  etsi  non  aliis  in  tractum  intestinalem  effusis 
fluidis  recentibus,  ea  tamen,  quae  ante  subligationem  in  ileum 
influxerant,  in  albuminates  egerint  eorumque  mutationes  adjuverint» 
Quum  vero  animalia  omnia,  in  quibus  experimenta  instituebantur, 
per  horas  minimum  quatuor  et  viginti  pastu  caruissent,  cadav^e 
patefacto  intestinum  tenue  semper  cibis  vacuum  repertum  est> 
nam  partes  eorum  fluidae  resorptae,  residua  vero  non  soluH^a  Jam 
partim  per  anum  dejecta  erant,  partim  etiam  in  int^110  c°l° 
restabant.  Sententia  igitur  ea,  qua  credas  succo11  gastricum, 
antequam  subligatus  fuerit  tractus  intestinalis,  ir  eodem  infuisse 
atque  in  albuminatibus  solvendis  aliquid  forlarfe  «tomenti  habere 
potuisse,  omnino  refutanda  est,  quum  causa'  ^1U1C  rei  nimis  mu*tae 

repugnent.  Etenim  si  succus  gastricus  re  vera,  et  animali  jejuno, 
in  tractum  intestinalem  defluxisset,  idem  summam  tantum  partem 
duodenalem  attigisset,  ibique  nullis  contentis  oblatis  celeriter 
resorptus  fuisset.  Reactio  etiam  in  ipso  summo  duodeno  semper 
apparebat  alcalica,  neque  verisimile  erat,  succum  gastricum,  admixto 
minimo  succo  duodenali,  indolis  alcalicae  fieri  potuisse;  immo 
vero  albuminates,  quum,  applicata  infimo  duodeno  ligatura,  in  in- 
testinum jejunum  injecti  essent,  etiam  hoc  loco,  quousque  succus 
gastricus  neutiquam  poterat  pervenire,  non  minus  partibus  solidis 
decrescebant  quam  aliis  in  casibus.  At  suspicio,  succum  entericum 
in  albuminates  egisse,  fortasse  in  iis  exstiterit  experimentis,  ubi 
omisso  obturaculo  ligaturam  intestini  applicavimus , cauturi , ne 
succus  gastricus  in  tractum  intestinalem  effunderetur  : in  quibus 
quidem  experimentis  locum  subligatum  non  omnino  impervium 
succus  gastricus  permeare  potuisset.  At  videtur  tamen  fieri  non 
potuisse,  quum  duae  supra  albuminates  applicatae  essent  ligaturae, 
inter  quas  incisura  intestini  ampla  intererat,  ut  succus  gastricus 
per  ligaturas  illas  ad  albuminates  usque  penetraret.  Denique  non 
est,  cur  succus  gastricus  in  albuminates  egisse  credatur,  si  quis 
tabulas  eorum  experimentorum , quae  adhibito  obturaculo  sunt 
instituta,  cum  tabulis  conferat  eorum,  in  quibus  omissum  est  obtu- 
raculum  : nam  ubi  propter  obturaculum  nihil  omnino  succi  gastrici 
in  tractum  intestinalem  poterat  influere,  ibi  in  universum  non  mi- 
nora erant  albuminatium  decrementa,  quam  obturaculo  amisso. 

In  iis  experimentis , ubi  tractu  intestinali  infra  insertionem 
ductus  choledochi  et  pancreatici  subligato  cautum  est,  ne  bilis  et 
succus  pancreat.  ad  albuminates  penetrarent,  nihilo  tamen  minus 
Vbisimile  est,  copias  eorum,  si  modo  parvulas,  in  tractu  intestinali 
infutse  9 antequam  subligatio  facta  esset ; his  vero  agentibus  con- 
coctionm  albuminatium  adjuvari  non  potuisse,  experimenta  demon- 
strant in  isdem  succis  instituta,10)  ex  quibus  vim  ullam  ad  albu- 
minates neq^o  ]3iij  neque  succo  pancreatico  tribuendam  esse  patet. 

10)  Cf.  diss.  naUg.  Lenzii  „de  adipis  concoctione  et  resorptione ,<4 
atque  commentationem  €omrnjmonis  amicissimi  Schellbachii  ,,de  bilis  functione 
disquisitiones.44  Dorp.  H50, 

Postquam  igitur  ea,  quae  fortasse  aliquis  contra  dixerit,  tam- 
quam haud  admittenda  refelli,  jam  restat  modo  succus  entericus, 
secretum  unicum,  quod,  ex  methodo  quidem  a nobis  adhibita,  in 
tractu  intestinali  ad  albuminates  injectos  continenter  affluere  potuit : 
quo  succo  agente  partium  solidarum,  quae  in  albuminatibus  insunt, 
copia  modo  major  modo  minor  soluta  et  liquefacta  et  ad  resor- 
ptionem idonea  reddita  est. 

Quod  attinet  ad  eam  vim,  quam  bilis  et  succus  pancreaticus, 
Icum  succo  enterico  commixta,  in  albuminates  exerceat,  jam  vidimus 
decrementa  partium  solidarum,  ubi  bilis  et  succus  pancreaticus 
non  erant  exclusa,  aeque  diversa  et  varia  fuisse  atque  in  iis  casi- 
bus, ubi  succus  entericus  unus  ageret:  unde  licet  contendere,  uti 
bilis  et  succus  pancreaticus  per  se  sola  minime  vim  habeant  albu- 
minates immutandi,  ita  eadem  secreta  succo  enterico,  si  cum  eo 
commisceantur,  minime  adauctam  inferre  potestatem  solvendi, 
neque  etiam  functionem  ejus  turbare  nec  coercere,  atque  ideo,  quo- 
tiescunque  succus  entericus  cum  bile  et  succo  pancreatico  mixtus 
fuerit,  soli  illi  albuminatium  in  tractu  intestinali  solutionem  esse 
tribuendam. 

Respiciendum  est  praeterea,  neque  duodenum  neque  intesti- 
num jejunum  neque  ullam  partem  intestini  tenuis  per  se  solam 
albuminates  solvendi  officium  subire,  sed  totum  intestinum  tenue 
pro  rata  aequaliter  adjuvare  : cujus  rei  hoc  testimonium  est,  quod 
alimenta  solutionem  minime  modificatam  praebebant,  sive  in  partes 
tractus  intestinalis  superiores  injecta  erant  sive  in  inferiores,  sive 
motu  peristaltico  longius  erant  poromota,  sive  eodem  loco  con- 
stiterant. 

Num  vero  etiam  secretum  intestini  coli  eam  vim  in  albumi- 
nates habeat,  ut  eos  liquefaciat  et  solvat,  non  possum  equidem 
dijudicare,  quum  pericula  propria  de  ea  re  ipse  non  instituerim. 
Licet  vero  succi  enterici  in  intestino  tenui  officium  illud  gravissimum, 
quo  idem  succus  proxime  ad  succum  gastricum  accedit,  manifesto 
apparuerit,  attamen  non  est  nostrae  potestatis , quae  illius  sit  ratio 
agendi,  accuratius  explicare,  praesertim  quum  adhuc  certo  cognitum 
non  sit,  quaenam  partes  succum  entericum  constituant,  sed  videtur 

quidem  copia  alcalica  haud  exigua , quae  in  succo  enterico  inest? 
in  solvendis  albuminatibus  maximi  momenti  esse. 

In  omnibus  experimentis , quae  exposui,  mirandum  sane  fuit, 
quam  diversa  albuminatium,  quae  in  tractu  intestinali  soluta  atque 
concocta  erant,  evaderet  copia;  immo  vera  etiam,  ubi  complura 
animalia  simili  quidem  erant  constitutione  et  magnitudine,  nihi- 
lominus tamen  intra  idem  temporis  spatium  singula  albuminatium 
decrementa  multitudine  maxime  inter  se  differebant.  Neque  vero 
ex  ipsis  albuminatibus  causa  solubilitatis  majoris  minorisve  petenda 
est,  sed  potius  ex  turbatis  actionibus  physicis  et  chemicis,  quae 
ipsae  fortasse  etiam  ex  momentis  quibusdam  psychicis  ex  operatione 
ortis  pendeant.  Quae  momenta  tamen  nihil  nisi  causae  priores 
albuminatium  plus  minusve  solutorum  habendae  sunt;  proxima 
autem  ea  est  conditio,  ut  succus  entericus  normalis  et  multitudine 
et  virtute  idonea  secernatur:  qualis  quotiescunque  adest,  solutio 
albuminatium  fit  largior,  ut  ex  periculis  extra  tractum  intestinalem 
institutis  etiam  perspici  poterit.  Itaque  causae  priores  existimandae 
erunt  eae,  quae  ad  solutionem  modo  hactenus  vim  alienam  habeant, 
quatenus  secretionem  succi  enterici  vel  impedire  vel  coercere  vel 
immutare  valeant.  Quae  causae,  quoad  secretionem  spectant,  ut 
accuratius  explorentur  vix  fieri  poterit ; nec  nisi  paucis  in  casibus 
aut  ex  nimia  sanguinis  profusione,  dum  erat  operatio,  aut  ex  im- 
becillitate animalis  majore,  aut  ex  operatione  nimis  producta  causas 
solutionis  albuminatium  minoris  vel  difficilioris  me  cognovisse 
arbitrabar. 

Quum  albuminates  injecti  adeo  pluribus  horis  persaepe  loco 
non  erant  promoti,  plerumque  id  quidem  fiebat  ex  paralysi  tractus 
intestinalis  partiali  aut  ex  motu  antiperistaltico  vel  irregulari,  manu 
vel  instrumento  inter  operationem  effectis ; at  etiam , quum  illi 
albuminates  per  majus  spatium  tractus  intestinalis  processerant, 
inde  non  semper  conjici  poterat,  momentum  aliquod  solutioni  in- 
serviens accessisse,  quoniam  illi  situ  plane  immutato  nonnumquam 
plus  decrementi  ceperant,  quam  si  aliquantum  spatii  in  tractu  in- 
testinali confecerant. 

IS,  Experimenta  extra  tractum  Intestinalem 

Instituta. 

1.  Experimenta  in  succo  enterico,  exclusis  bile  et  succo 

pancreatico . 

Succum  entericum,  ut  extra  organismum  experimenta  in  illo 
instituerentur,  hoc  modo  ex  tractu  intestinali  recepimus.  In  cane 
adulto , postquam  cavum  abdominis  sectione  duorum  pollicum  se- 
cundum lineam  albam  supra  umbilicum  apertum  est,  ductus  cho- 
ledochus et  uterque  ductus  pancreaticus  paullo  ante  locum,  ubi 
duodeno  inseruntur,  ligaturis  firmissimis  subligati  et  infra  ligaturas 
singulas  penitus  persecti  sunt.  Deinde  duodeno  in  cavum  abdominis 
reposito,  secundum  methodum  prof.  ili.  Bidderi  in  commentatione 
Schellbachii  ,n)  expositam,  fistula  cystidis  felleae  instituta  est,  per 
quam  omnis  bilis,  quae  in  vesica  fellea  erat  secreta,  prorsus  ex 
tractu  intestinali  necesse  erat  foras  deduceretur.  Tum  protracta 
intestini  tenuis  parte  inferiore,  per  rugam  parvam  ex  illa  formatam 
filum  metallicum  transverse  trajectum  atque  super  frustulo  ligneo 
transverse  sulcato  extra  cavum  abdominis  arctius  adstrictum  et 
contortum  est.  Occluso  per  suturas  cavo  abdominis,  in  angulo 
vulneris  abdominalis  superiore  lamina  cornea  ad  formandam  fistulam 
cystidis  felleae , in  angulo  inferiore,  ut  fistula  intestini  tenuis  exi- 
steret,  frustulum  ligneum  filo  metallico  instructum,  cujus  ope  pars 
intestini  tenuis  parieti  abdominali  interno  erat  appressus,  extra 
cavum  abdominis  relicta  sunt.  Bilis  jam  subinde  post  operationem 
atque  etiam  diebus  insequentibus  ex  vesica  fellea  penitus  effluxit. 
Sexto  die  post  operationem  confectam  quum  animal  jam  prorsus 
vigeret  cibosque  appeteret,  quumque  suppuratio  vulneris  paene 


11)  Cf.  Schellbach.  De  bilis  functione  disquisitiones.  Diss.  inaug. 
Dorpat.  Liv.  1850. 

cessisset  atque  adhaesio  inter  parietem  abdominis  internum  et  parietem 
intestini  tenuis  satis  firma  videretur,  nobis  tandum  contigit,  quum 
tractum  intestinalem  pervestigare  conaremur,  ut  per  fistulem  elapso 
filo  metallico  formatam  cannula  elastica  extrinsecus  in  intestinum 
tenue  ad  altitudinem  duorum  pollicum  dextrorsum  immitteretur. 
Per  eandem  cannulam  intra  aliquot  horas  exigua  copia  excepta 
est  humoris  intestinalis,  qui  experimentis  concoctionis  artificialis 
hunc  in  modum  est  adhibitus , ut  albumen  coagulatum  et  caro 
bubula  perinde  atque  in  periculis  intra  tractum  intestinalem  insti- 
tutis antea  pensata  linteoque  tenui  insuta,  postquam  in  caliculo 
vitreo  humore  intestinali  perfusa  sunt,  calori  illi,  qui  corporis 
animalis  adaequabat  calorem,  in  fornace  per  aliquot  tempus  ex- 
ponerentur. 


Periculorum  nu- 
meri. 

Temporis  spatium. 

quo  periculum  con- 
tinuatum est. 

Nr.  I. 

5^  h 

C. 

0,529 

0,137 

0,239 

0,153 

0,042 

32,1 

A. 

0,455 

0,056 

0,294 

0,171 

0,023 

36,4 

Nr.  II. 

6 hor./ 

C. 

0,478 

0,130 

0,359 

0,322 

0,063 

35,5 

\Succ.  ent.,  5 1| 
1 post  pastionem 
I ceptus , alcali 
\sulfusci  color., 
/mixtis  nonnullo 
i ino  , residuis  c| 
I rum  non  solubi 
/ amylo  minim 

Succ.  ent. 
post  pastionem 
malis  exceptus, 
calicus , subfla 
parvis  admixti 
borum  residuis, 
lo  amylo.  In  ii 
que  liquore  sl 

Sancreat.  ex  me 
o Bernardii  i] 
niri  non  pota 


Albuminates  confecto  periculo  ex  sacculis  exemti  hanc 
praebebant  indolem  mutatam  : albumen  molle  erat , partim  crassi 
fluoris,  caro  pallida,  macerata.  Humor  post  periculum  finitum 
etiamtum  indolis  erat  alcalicae  neque  odorem  putidum  spargebat. 

Hic  humor  intestinalis  etiam  adhibitus  a me  est  ad  experimenta 
nonnulla  in  amylo  instituenda.  Decoctum  amyli  spissum,  recens 
paratum  humore  antea  filtrato  largiter  perfusum  ac  deinde  in  for- 
nace calori  40 — £0°  C.  expositum  est.  Post  horae  sextantem  inde 
exemta  jam  multo  liquidior  erat  commixtio.  Ut  exploratum  foret, 
num  pers  amyli  in  saccharum  esset  transformata,  secundum  metho- 
dum Trommeri  cupri  sulfurici  et  kali  caustici  aliquot  guttae  adjectae 
sunt : quo  fluido  fervefacto  aliquantulum  cupri  oxydulati  rubidi  prae- 
cipitatum est  atque  simul,  quum  cuprum  cum  amylo,  quod  etiam- 
tum  in  fluido  aderat,  sese  conjunxisset,  plurimi  flocculi  albidi  sunt 
formati.  Ubi  commixtio  illa  per  20 — 30  sexagesimas  in  fornace 
seposita  fuerat,  omnis  amyli  copia  in  saccharum  sese  converterat, 
ubi  vero  6 — 10  horas  in  fornace  fuerat  relicta,  jam  etiam  acidum 
laeticum  in  fluido  poterat  inveniri. 

Quibus  experimentis  confectis  canis  necatus  est.  Cadavere 
inciso  multae  obviae  erant  adhaesiones  firmae  inter  omentum  majus 
et  intestina  et  hepar;  ductus  choledochus,  qui  post  subligationem 
persectus  fuerat,  nondum  erat  restitutus,  et  locus  subligatus  mani* 
(festissime  conspiciebatur;  neque  etiam  ductus  pancreaticus  major  in 
statum  priorem  redierat.  Num  vero  ductus  pancreaticus  minor 
nihilomagis  esset  restitutus,  ex  sectione  aeque  certo  non  poterat 
(demonstrari,  quum  in  exsudatis  plasticis  largioribus  non  contin- 
geret ipsam  ligaturam  invenire.  Quum  vero  ductus  ille  non  potuerit 
investigari , qui  cum  tractu  intestinali  cohaereret , haud  sane  veri- 
simile est,  ductum  pancreaticum  minorem  solum  restitutum  esse, 
eoque  minus,  quod,  quum  mucus  duodenalis  cum  butyro  recenti 
commixtus  per  horas  adeo  plures  calori  modico  expositus  esset, 
evolutio  acidi  butyrici  odore  percipi  non  potuit : id  quod  ex  ex- 
perimentis, quae  Bernard  instituit  et  Lenz  comprobavit,  signum 
peculiare  succi  pancreatici  praesentis  esse  efficitur.  Vesica  fellea  pror- 
sus vacua  apparebat,  quoniam  contenta  ejus  commodissime  semper 
effluxerant,  attamen  in  canaliculum  longum  cylindricum  usque  ad 
fistulam  externam  illa  erat  extensa.  Fistula  intestini  tenuis  fere 
in  media  ejusdem  exstabat  longitudine,  in  eoque  loco  firmissimae 
se  offerebant  adhaesiones  inter  intestinum  tenue  et  parietem  abdo- 

minis  posteriorem.  Contenta  in  intestino  tenui  modo  parca  inerant, 
membrana  ejus  mucosa  succo  enterico  mucosa  obtecta  speciem 
ubique  normalem  praebebat,  neque  usquam  sane  vestigia  aderant 
irritationis  inflammatoriae. 

2.  Expeinmenta  in  succo  enterico  3 non  exclusis  bile  et 
succo  pancreatico. 

Cani  majori  venatico  ponderis  14,41  kilogramm.  ratione 
supra  descripta  fistula  intestini  tenuis  instituta  est,  ductibus  glan- 
dularum excretoriis,  qui  in  tractum  intestinalem  abeunt,  non  sub- 
ligatis. Quinto  die  post  operationem  vulnus  abdominis  paene 
omnino  consanuerat;  fistula  intestini  tenuis,  foras  ducens,  satis 
justa  elapso  filo  metallico  jamjam  suborta  erat,  dum  adhaesio  inter 
parietem  et  illam  intestini  partem  multum  simul  firmitatis  ceperat. 
Qua  de  causa  tractum  intestinalem  ope  specilli  elastici  explora- 
turis jam  illo  die  nobis  contigit,  ut  per  fistulam  in  intestinum 
tenue  animalis  deorsum  et  sinistrorsum  ad  altitudinem  fere  trium 
pollicum  specillum  immitteretur;  quod  in  aliam  regionem  fieri 
non  poterat.  Diebus  insequentibus,  quibus  suppuratio  cessabat, 
ope  cannulae  per  fistulam  inductae  pluries' fere  minimum  400 — 300 
grammata  humoris  intestinalis  alcalici,  quem  bilis  viridem  tinxerat, 
excipi  poterant.  In  quo  humore,  quum  canis,  ut  assolet,  20 — 24 
horis  ante  pane  et  jusculo  olerino  pastus  fuisset,  ciborum  reliquo- 
rum non  solubilium  modo  aliquantulum,  at  plurimum  epithelii 
et  muci  admixtum  erat.  Ceterum  valetudo  corporis,  ciborum  ap- 
petentia, digestio  animalis  non  erant  turbatae. 

Hic  humor  intestinalis  deinde  eo  modo  ad  experimenta  ad- 
hibitus est,  ut  albumen  et  caro,  linteo  tenui  ut  supra  insuta  atque 
in  caliculo  vitreo  humore  perfusa,  calori  fornacali,  qui  animalis 
adaequabat  calorem,  exponerentur.  Circumacto  certo  tempore 
albuminates  has  obtulerunt  mutationes : 

Vtum  , bile  leviter 
1 tinctum  ; caro  reli- 

6 hor. 

C. 

0,968 

24,7 

1 cta  pallida,  mace- 
I rata.  Succ.  pancr. 

6 hor. 

C. 

1,246 

0,333 

2,111 

1,698 

0,387 

31,4 

■ secundum  metho 
I dum  Jiernardii  in 

6 hor. 

C. 

0,895 

0,309 

1,673 

1,559 

0,339 

40,3 

/ humore  non  est  in- 
ventus. 

Interfecti  animalis  patefacto  cadavere  fistulam  intestini  tenuis 
2.5  metra  a pyloro  abesse  cognovimus,  idque  in  haC  fere  regione, 
ubi  triens  intestini  secundus  in  trientem  tertium  transit.  Neque 
inflammationes  neque  aliae  mutationes  pathologicae  per  totum 
tractum  intestinalem  inventae  sunt. 


Humor  per  fistulam  intestini  tenuis  exceptus , in  quo  etiam 
bilis  inerat,  sed  succus  pancreaticus  ope  butyri  recentis  nullus 
reperiebatur,  quum  ipse  saccharum  non  contineret,  ad  experimenta 
in  amylo  agenda  adhibitus  est.  Decoctum  amyli  spissum,  recens, 
illo  humore  perfusum,  quum  calori  fornacis  40°  C.  expositum  et 
horae  quadrante  interjecto  exemtum  esset,  facilius  fluens  apparuit. 
Quum  vero  propter  tincturam  humoris  biliosam  secundum  me- 
thodum Trommeri  explorari  non  potuisset,  utrum  humor  tunc 
saccharum  contineret  nec  ne,  bilis  hunc  in  modum  separata  est. 
Plumbum  aceticum  basicum  humori  adjectum  est,  unde  fiebat,  ut 
acidum  bili  proprium  plumbo  adstringeretur ; deinde  eidem  liquori 
filtrato,  ut  retineretur  residuum  plumbum  oxydatum,  aliquantulum 
acidi  sulfurici  admixtum  et  liquor  denuo  filtratus  est.  Quo  in 
liquore  mero  ac  nullius  coloris,  si  amylum  agente  humore  in- 
testinali sub  calore  fornacis  in  saccharum  se  convertisset,  necesse 

mmi!charum  solutum  inesset ; etenim  re  vera  additis  cupro 

mem  et  kali  caustico  sub  calore  fervido  cuprum  oxydulatum 

u^'  manifesto  praecipitatum  est. 
irrita 

Ex  experimentis  his  allatis  sententiae  deductae . 

i experimentis,  quae  modo  exposui,  extra  organismum  in- 
ipparuit,  humorem  intestinalem,  qui  et  subligatis  et  non 
s ductibus  glandularum  excretoriis  per  fistulam  intestini 
xceptus  est,  hanc  potestatem  habere,  ut  albuminates  fere 
suPri»re  corporis  animalis  liquefaciat,  solvat  et  ita  concoquat, 
dulajpriore  autem  serie  experimentorum,  quae  extra  organismum 
li&atiituta,  ubi  ductus  choledochus  et  uterque  ductus  pancreaticus 
omml  erant,  in  humore  per  fistulam  intestinalem  excepto  secre- 
justajetum  intestinalium  minime  solum  contentum  est,  sed  chymi 
Parie  ciborum  residuorum  modo  plus  modo  minus  admixtum 
Qua  ide  humor  speciem  nunc  subfuscam  nunc  flavam  induit ; 
luns  pancreaticus  in  humore  non  videtur  adfuisse.  Iis  vero 

tpniip 

quibus  humorem  intestinalem  ad  experimenta  instituenda 
polli(amus,  suppuratio  vulneris  jam  cesserat,  quapropter  in  illo 
11011  corpuscula  puris  sub  microscopio  nulla  animadverti  poterant. 
°Pe  humore  intestinali,  quo  solutio  albuminatium  efficiebatur, 
^iamchymum,  residua  ciborum  et  amylum  modo  jam  succus 
exciPS  infuit,  cujus  copia  tamen  certo  statui  non  poterat ; aliae 
horis  jUae  inventae  sunt  substantiae.  Neque  magis  etiam  in  eodem 
rum  si  sex  horas  sub  calore  cum  albuminatibus  junctus  fuerat, 
et  milementa  nova  aut  fermentatione  aut  putredine  exorta  erant, 
Petei\  reactione  aut  ex  odore  foetido  percipi  possent.  Quae 
a fuerint,  necesse  est  quaeratur,  quid  sit  istud,  quo  albu- 
hibitu  soiuti  et  concocti  sint.  Cibos  liquefactos  aeque  ac  residua 
in  ca  non  solubilia  nullam  omnino  vim  in  albuminates  solidos 
a^ae<^j  jam  ex  periculis  aliis  constat;  atque  idcirco,  quum 
a^unsuccum  entericum  in  humore  intestinali,  ad  concoctionem 
em  adhibito,  non  aliae  infuisse  videantur  substantiae,  neque 
tiam  sub  calore  accesserint,  soli  succo  enterico  solutio 
atium  jure  tribuenda  est. 


In  altera  serie  experimentorum,  ubi,  omissa  subligatione 
ductuum  glandularum  excretoriorum,  bili  et  succo  pancreatico  in 
tractum  intestinalem  aditus  patebat , in  humore  tantummodo  bilis 
aderat,  dum  succus  pancreaticus  in  eodem  inveniri  non  poterat, 
et  verisimiliter  quidem  ea  de  causa , quod  idem  bile  parcius  se- 
cretus usque  ad  intestinum  tenue  medium,  ubi  fistula  erat,  non 
descenderat.  Ex  experimentis  hoc  in  humore  institutis  evidenter 
patuit,  albuminates  nihilo  in  universum  plus  partium  solidarum 
amisisse,  quam  in  priore  experimentorum  serie,  ubi  bilis  et  succus 
pancreaticus  interclusa  fuerant.  Quae  res  argumento  est,  bilem 
[et  succum  pancreaticum)  in  solvendis  succo  enterico  albuminatibus 
aeque  turbationem  tieque  mutationem  afferre.  Quod  in  his  extra 
organismum  experimentis  decrementa  albuminatium  in  universum 
bainora  evaserint,  quam  in  experimentis  intra  tractum  intestinalem 
! factis,  equidem  ex  minore  copia  succi  enterici,  qui  in  humore 
intestinali  adhibito  infuerit , causam  ejus  rei  repeti  posse  arbitror : 
^uae  copia,  uti  ex  analysi  elucet,  quae  in  capite  secundo  proposita 
! pst,  pro  rata  parte  perquam  exigua  erat.  Praeterea  illud  discrimen 
stiam  magis  inde  forsitan  pependerit,  quod  alimenta  solvenda  in 
caliculo  vitreo  inagitata  jacebant , iisque  succus  entericus  recens 
ion  admiscebatur , dum  eadem  in  animalis  vivi  tractu  intestinali, 
.uccum  entericum  secernente,  etiam  cum  copiis  recentibus  hujus 
i mcci  solventis  facilius  confundebantur. 


Errata  corrigenda. 

*—  29  — 6 — „pers“  lege  „pars“ 

— 39  — 2 — ,,mucosa4<rlege  „mucoso“ 


u 


Theses. 


i) 


Non  omnes  glandulae  intestinales,  quae  dicuntur, 
sunt  secernentia. 


organa 


2)  Pulsus  solito  frequentior  signo  non  est,  sanguinem 
celerius  fluere. 

3)  I„  tractanda  secundum  methodum  abortivam  syphilide 
ne  exspectetur  sanatio  radicalis. 

4)  Mania  furibunda  ut  in  dementiam  evadat,  tractatio  nimis 
debilitans  efficere  potest. 


5)  Ophthalmiae  specificae  non  sunt. 

8)  Operatio  incruenta  ad  aperiendum  os  uteu  in  aik  oh 
stetrieia  nunquam  est  adhibenda. 


